ਕਾਰਲੋਸ ਸਲਿਮ
ਕਾਰਲੋਸ ਸਲਿਮ ਹੇਲੂ (ਜਨਮ 28 ਜਨਵਰੀ 1940) ਇੱਕ ਮੈਕਸੀਕਨ ਦਿੱਗਜ਼ ਕਾਰੋਬਾਰੀ, ਇੰਜੀਨੀਅਰ, ਨਿਵੇਸ਼ਕ ਅਤੇ ਸਮਾਜ ਸੇਵਕ ਹੈ। 2010 ਤੋਂ 2013 ਤੱਕ ਸਲਿਮ, ਫੋਰਬਜ਼ ਦੁਆਰਾ ਦੁਨੀਆ ਦਾ ਸਭ ਤੋਂ ਅਮੀਰ ਵਿਅਕਤੀ ਰਿਹਾ ਹੈ। ਉਸ ਨੇ ਆਪਣੇ ਸਮੂਹ, ਗਰੁਪੋ ਕਾਰਸੋ ਦੁਆਰਾ ਕਾਫ਼ੀ ਗਿਣਤੀ ਵਿੱਚ ਮੈਕਸੀਕਨ ਕੰਪਨੀਆਂ ਵਿੱਚ ਆਪਣੇ ਵਿਸਥਾਰ ਤੋਂ ਆਪਣੀ ਦੌਲਤ ਪ੍ਰਾਪਤ ਕੀਤੀ ਹੈ। ਮਾਰਚ 2018 ਤੱਕ, ਦੁਨੀਆ ਦੇ ਅਰਬਪਤੀਆਂ ਦੀ ਫੋਰਬਜ਼ ਦੀ ਸੂਚੀ ਅਨੁਸਾਰ ਉਹ 67.1 ਬਿਲੀਅਨ ਅਮਰੀਕੀ ਡਾਲਰ ਨਾਲ ਦੁਨੀਆ ਦਾ ਸੱਤਵਾਂ ਸਭ ਤੋਂ ਅਮੀਰ ਵਿਅਕਤੀ ਹੈ।

ਉਸ ਦੇ ਕਾਰੋਬਾਰੀ ਸੰਗ੍ਰਿਹ ਵਿੱਚ ਸਿੱਖਿਆ, ਸਿਹਤ ਸੰਭਾਲ, ਉਦਯੋਗਿਕ ਨਿਰਮਾਣ, ਆਵਾਜਾਈ, ਰੀਅਲ ਅਸਟੇਟ, ਮੀਡੀਆ, ਊਰਜਾ, ਪਰਾਹੁਣਚਾਰੀ, ਮਨੋਰੰਜਨ, ਉੱਚ-ਤਕਨਾਲੋਜੀ, ਪ੍ਰਚੂਨ, ਖੇਡਾਂ ਅਤੇ ਵਿੱਤੀ ਸੇਵਾਵਾਂ ਆਦਿ ਸ਼ਾਮਲ ਹਨ। ਉਹ ਮੈਕਸਿਕਨ ਸਟਾਕ ਐਕਸਚੇਂਜ 'ਤੇ ਸੂਚੀਆਂ ਵਿੱਚੋਂ 40% ਸੂਚੀ ਰੱਖਦਾ ਹੈ। ਜਦੋਂ ਕਿ ਉਸਦੀ ਜਾਇਦਾਦ ਮੈਕਸਿਕੋ ਦੇ ਘਰੇਲੂ ਉਤਪਾਦ ਦੇ 6 ਪ੍ਰਤੀਸ਼ਤ ਦੇ ਬਰਾਬਰ ਹੈ।

ਮੁੱਢਲਾ ਜੀਵਨ
ਸਿਲਮ ਦਾ ਜਨਮ 28 ਜਨਵਰੀ 1940 ਨੂੰ ਮੈਕਸੀਕੋ ਸ਼ਹਿਰ ਵਿਖੇ ਹੋਇਆ ਸੀ। ਸਲਿਮ ਬਚਪਨ ਤੋਂ ਹੀ ਇੱਕ ਵਪਾਰੀ ਬਣਨਾ ਚਾਹੁੰਦਾ ਸੀ, ਅਤੇ ਉਸਨੇ ਛੋਟੀ ਉਮਰ ਵਿੱਚ ਹੀ ਆਪਣੀ ਕਾਰੋਬਾਰੀ ਅਤੇ ਨਿਵੇਸ਼ ਦੀ ਸੂਝ ਵਿਕਸਿਤ ਕਰਨੀ ਸ਼ੁਰੂ ਕਰ ਦਿੱਤੀ। ਉਸ ਨੇ ਆਪਣੇ ਪਿਤਾ ਜੂਲੀਅਨ ਤੋਂ ਬਿਜ਼ਨਸ ਸਬਕ ਪ੍ਰਾਪਤ ਕੀਤੇ ਜਿਹਨਾਂ ਨੇ ਉਸ ਨੂੰ ਵਿੱਤ, ਪ੍ਰਬੰਧਨ ਅਤੇ ਲੇਖਾਕਾਰੀ ਬਾਰੇ ਸਿਖਾਇਆ ਅਤੇ ਉਸ ਨੂੰ ਵਿੱਤੀ ਬਿਆਨ ਪੜ੍ਹਨ ਅਤੇ ਸਹੀ ਵਿੱਤੀ ਰਿਕਾਰਡ ਰੱਖਣ ਦਾ ਮਹੱਤਵ ਵੀ ਸਮਝਾਇਆ।

11 ਸਾਲ ਦੀ ਉਮਰ ਵਿੱਚ, ਕਾਰਲੋਸ ਨੇ ਇੱਕ ਸਰਕਾਰੀ ਬੱਚਤ ਬਾਂਡ ਵਿੱਚ ਨਿਵੇਸ਼ ਕੀਤਾ ਜਿਸ ਨਾਲ ਉਹ ਚੱਕਰਵਰਤੀ ਵਿਆਜ਼ ਬਾਰੇ ਸਿੱਖਿਆ। ਉਸ ਨੇ ਇੱਕ ਨਿੱਜੀ ਵਹੀ ਖਾਤੇ ਵਿੱਚ ਆਪਣੀ ਹਰ ਵਿੱਤੀ ਅਤੇ ਕਾਰੋਬਾਰੀ ਲੈਣ-ਦੇਣ ਨੂੰ ਲਿਖਿਆ, ਜੋ ਉਹ ਅੱਜ ਤੱਕ ਕਰਦਾ ਹੈ। 12 ਸਾਲ ਦੀ ਉਮਰ ਵਿੱਚ, ਉਸਨੇ ਇੱਕ ਮੈਕਸੀਕਨ ਬੈਂਕ ਦੇ ਸ਼ੇਅਰ ਖਰੀਦ ਕੇ, ਆਪਣੀ ਪਹਿਲੀ ਸਟਾਕ ਖਰੀਦ ਕੀਤੀ। 15 ਸਾਲ ਦੀ ਉਮਰ ਤੱਕ, ਸਲਿਮ ਮੈਕਸੀਕੋ ਦੇ ਸਭ ਤੋਂ ਵੱਡੇ ਬੈਂਕ ਦਾ ਹਿੱਸੇਦਾਰ ਬਣ ਗਿਆ ਸੀ। 17 ਸਾਲ ਦੀ ਉਮਰ ਵਿੱਚ, ਉਸਨੇ ਆਪਣੇ ਪਿਤਾ ਦੀ ਕੰਪਨੀ ਲਈ ਕੰਮ ਕਰਦੇ ਇੱਕ ਹਫ਼ਤੇ ਵਿੱਚ 200 ਪੇਸੋਇਕੱਠੇ ਕੀਤੇ। ਉਹ ਸਿਵਲ ਇੰਜੀਨੀਅਰਿੰਗ ਦਾ ਅਧਿਐਨ ਕਰਨ ਲਈ ਯੂਨੀਵਰਸਿਡਡ ਨੈਕਸੀਅਲ ਆਟੋਨੋਮਾ ਡੀ ਮੇਕਸਿਕੋ' ਚਲਾ ਗਿਆ। ਜਿੱਥੇ ਉਹ ਨਾਲ-ਨਾਲ ਅਲਜਬਰਾ ਅਤੇ ਰੇਖਿਕ ਪ੍ਰੋਗਰਾਮਿੰਗ ਸਿਖਾ ਰਿਹਾ ਸੀ। ਭਾਵੇਂ ਸਲਿਮ ਇੱਕ ਸਿਵਲ ਇੰਜੀਨੀਅਰਿੰਗ ਮੁਖੀ ਸੀ, ਪਰ ਉਸ ਨੇ ਅਰਥ ਸ਼ਾਸਤਰ ਵਿੱਚ ਵੀ ਦਿਲਚਸਪੀ ਦਿਖਾਈ। ਉਹ ਆਪਣੀ ਇੰਜੀਨੀਅਰਿੰਗ ਦੀ ਡਿਗਰੀ ਪੂਰੀ ਕਰਨ ਤੋਂ ਬਾਅਦ ਚਿਲੀ ਵਿੱਚ ਅਰਥਸ਼ਾਸਤਰ ਕੋਰਸ ਕਰਨ ਚਲਾ ਗਿਆ।

ਹਵਾਲੇ